**Front:**

Illustrasjon (av Käthe)

Tittel

**Saken:**

Illustrasjon inkludert tittel (av Käthe)

**Ingress**:

Skogen skulle sikre pensjon og inntekter i mange år framover for Björn Brink og hans familie. Så kom flammene til Ljusdal.

Byline:

Journalist: Lars Bilit Hagen

Fotograf: Siri Juell Rasmussen

Utvikler: Bendik Mørk Jørgensen

Grafisk designer: Käthe Friess

**Brødtekst:**

Ljusdal, Gävleborg. – Uuuuuooouh. Björn gjør munnen sin rund og lager en buldrende lyd.

– Vi spurte hva den lyden var, forteller han.

– Det er brannen, fikk vi til svar.

Björn Brink gjenforteller hvordan han opplevde julidagene i fjor. Dagene som brant bort tusenvis av trær. Og millioner av kroner.

– Det er deprimerende. Man blir lei seg.

Lokalpolitiker gjennom mange år, tidligere ordfører, skogeier og nå pensjonist. Björn har vært med på mye, men ingenting som ligner det som skjedde i fjor sommer.

Det er minusgrader i Midt-Sverige, men bakken er bar. Det gjør at sporene og minnene etter den verste skogbrannen i svensk, moderne historie er tydelige. Skogen er borte, igjen står brente stubber og kvister.

**Stort bilde**: Portrett av Björn Brink. Bilde1

**Brødtekst:**

Minusgradene som får kinnene til å rose opp, står i sterk kontrast til varmen som preget fjorårets sommer. En varme som tørket opp både korn- og gressavlinger, men også trærne. Det endte i rekordmange skogbranner både i Norge og Sverige. Verst gikk det i Ljusdal.

**Mellomtittel:** Det brente i våre skoger

Det er juli 2018 og det er hett.

– Jeg og kona er ute og kjører, fordi vi vet at det brenner i nærområdene, men foreløpig brenner det ikke der vi har skog. Vi drar opp og ser om vi kan være til hjelp. Vi får beskjed om å dra vekk derfra.

**Mindre bilde**: Av Björn gående ut av huset sitt. Bilde 2

**Brødtekst:** Björn tar turen over på nordsiden av elva Ljusnan. Det har begynt å ryke der også. På den siden har han skog.

– Når vi kommer fram, ser vi at det står en brannbil der og et par eiere av noen fritidsboliger. Brannbilen har akkurat kommet fram, og vi forsøker å hjelpe brannmannskapet med å dra ut slangen slik at de kan forsøke å slukke brannen.

**Stort bilde**: En nedbrent pipe i rød. Bilde 3

– Brannen er ikke så bemerkelsesverdig til å begynne med. Det er nyryddet skog, så det er mye brennbart på bakken, men brannen er ikke så stor. Dette klarer vi nok å slukke, tenker jeg.

For å få nok vann til å fortsette slukningsarbeidet flytter de ei vannpumpe ned til et tjern.

**Sitat**: Det første brennende sitatet som Käthe har laget (Nei, jävlar..)

Idet Björn og de andre har gjort det, roper innsatslederen fra brannvesenet:

– Nej, jävlar, nu måste vi sticka, det här går inte.

Brannen akselerer.

**Bilde**: Bredt, men ikke nødvendigvis så høyt av skogen som brenner med masse røyk. Bilde 4

På ti minutter har brannen utviklet seg til å bli en vegg av flammer. Folkene som har forsøkt å slukke brannen må evakuere.

Brannen lager en voldsom og buldrende lyd. Det blåser. Himmelen lyser opp i en blanding av flammer og røyk. Det er 30 grader i lufta, samtidig slår varmen fra brannen mot dem.

Flammene vinner.

**Faktaboks**: Store skogbranner de siste årene

**Mellomtittel**: 250.000 dekar

**Brødtekst**: Det var lynnedslag som hadde startet brannene i området, forteller Björn. I hans skogsområder, på nordsiden, skal brannen ha ligget og ulmet en god stund. En helikopterpilot skal ha rapportert inn en brann på nordsiden av elva på søndag, men ingen forsøkte slukking før på mandag.

I 2018 brant det ned om lag 250.000 dekar skog i Sverige. Det er på størrelse med kommuner som Vestre Toten eller større enn Skaun i Trøndelag.

– Totalt sett hadde jeg 460 hektar skog, 100 av dem lå på andre områder. Men 330 hektar brant ned.

– Det utgjør kanskje 12–13 millioner, sier Björn Brink.

**Faktaboks**: Størrelser

Björn kjøpte deler av skogen av sin pappa, og planen er at skogen skal gå videre til hans sønn igjen. Men en nedbrent skog er ikke den skogen han ønsket å la sønnen ta over.

– Det er for jævlig. Man blir deprimert, og begynner å tenke på om man skal selge hele «skiten». Hele tanken er at man skal la noe ligge igjen etter seg, noe som er i god stand.

**Sitat**: Sitatvideo nummer to som Käthe har laget (Et familieskogbruk…)

**Brødtekst**: – Det blir problemer. Nå får vi et stort område i en enkelt aldersklasse. Alt bygges opp fra null nå, alt må ryddes og skjøttes på samme tid i årene framover. Et familieskogbruk bygger på at man skal ha en kontinuerlig inntekt, nå blir det bare utgifter i lang tid fram. Det er ganske håpløst.

– Hva sa sønnen din?

– Jeg merket at han ble lei seg og nedslått.

**Bildeserie**: Et bilde av en traktor som forsøker å slukke, to brannmenn som ser på brannen på andre siden av en innsjø, et veltet brent tre, noe grønn skog fremst i bildet og store brente områder i bakgrunnen, bilde av Björn som ser på kart, bilde av Björn som ser inntil en brent stamme.

**Brødtekst**: Det som likevel har reddet den erfarne skogeieren noe, er at han hadde forsikret skogen sin.

– Jeg fikk 7–8 millioner i forsikringspenger, sier Björn.

Han har blant annet brukt pengene til å investere i 80 nye hektar med skog.

Björn mener en liten enkeltkommune ikke er rustet til å håndtere en stor krise som en skogbrann kan være. Sverige fikk stor hjelp fra EU og Norge da brannene sto på som verst i de svenske skogene.

– I Sverige, Norge og Finland, som har så store skogsområder, burde vi ha en felles beredskap som kan slukke branner. Vi kan lære av hvordan de håndterer det i Alpene, i Spania og Portugal. Vi burde lære oss litt om hvordan de gjør det. Vi må være bedre forberedt når det skjer igjen.

**Stort bilde**: Bjørn som på avstand går opp en bakke med brente rester rundt seg. Bilde 5.

**Brødtekst**: – Hva vil du si til norske og svenske skogeiere som sitter uten forsikring av skogen sin?

– Jeg vet ikke om jeg skal si «idioter» til dem, men jeg kan si at en skogsforsikring er billig. I fjor sommer brant det en promille av skogsområdene i landet. Det er veldig mye. Men det gjør at forsikringen koster veldig lite. Det er helt uforståelig at folk ikke forsikrer skogen.

For Björn var forsikringen det som forhindret brannen fra å bli enda mer kostbar enn den ble.

– Hadde jeg ikke hatt det hadde jeg mistet alt jeg eier. Man taper så fryktelig mye den dagen det skjer.

**Mellomtittel**: 4 av 10 trær er ikke forsikret

**Brødtekst**: Tall fra forsikringsselskapet Skogbrand viser at 62,2 prosent av den produktive skogen i landet er forsikret mot skogbrann. 46,8 prosent er forsikret mot storm.

Per Asbjørn Flugstad, administrerende direktør i Skogbrand mener behovet for forsikring øker i takt med klimaendringene.

– Det ligger store verdier i skogen. De store klimaendringene gjør at behovet for forsikring har økt betydelig de siste årene. Dekninger som vi ser er viktige er: Skogbrann, storm og snøskader.

**Tabell**: Skogforsikring fra Datawrapper

**Mellomtittel**: Tørke vil gi mer skogbrann

**Brødtekst**: Sven Erik Hammar har tidligere vært leder i det svenske skogeierforbundet LRF Skogsägarna. Nå jobber han med internasjonale problemstillinger knytta til skog i Brussel og er styremedlem i CEPF, en felles europeisk organisasjon for skogeiere.

Han ser også at et stadig varmere klima kan gi utfordringer for skogbruket både i Europa og i Skandinavia.

– Er det for tørt, så brenner skogen uansett hvordan den skjøttes, sier Hammar.

Tyskland og andre land i Mellom-Europa har opplevd til tider store skogbranner, og tyskerne er for tiden sterk rammet av et angrep av granbarkebille. Billene dreper skogen.

– Når man prater med dem som har skog i Tsjekkia, Tyskland og Østerrike, så forteller de at det går så fort. Det er hele skogsområder som er døde, det minner litt om angrepet i Canada for noen år siden.

**Lite høyrestilt bilde**: Foto av Sven Erik Hammar

**Brødtekst**: De grønne tyske skogene har gått over til en grå livløs farge mange steder. Hammar forteller at det har vært utbrudd enkelte steder i Sverige også.

– Det som gjør det vanskelig er at utbruddene ikke lenger bare er koblet til stormfelling. Den tørre sommeren i fjor gjør at angrep dukker opp overalt, ikke bare der man kan forutse det.

Hammar sier skogeiere lenger nede i Europa frykter for framtidig økonomi.

– Hvordan skal man klare seg når all skog dør? Det er folk som lever av skogen. Det er vanskeligere å få opp ny skog, varmeperioden holder seg lenger. Man har en tradisjon for å la skogen stå lengre enn vi gjør i Norden, og det gjør også at den blir lettere angrepet.

Tilbake i de øde og nedbrente skogsområdene i Ljusdal viser Björn stedet han sto da flammene tok tak for snart halvannet år siden.

Han tror ikke skogbrannen vil komme tilbake til skoglappene hans, men han er sikker på at den vil komme tilbake.

**Avsluttning mindre bilde**: Bilde av vei og brannområdet med støv som ser ut som røyk i bakgrunn. Bilde 6.